### NN 11/2026 (30.1.2026.), Pravilnik o izmjenama i dopunama Pravilnika o porezu na dodanu vrijednost

MINISTARSTVO FINANCIJA

90

Na temelju članka 140. stavka 1. Zakona o porezu na dodanu vrijednost (»Narodne novine«, br. 73/13., 99/13., 148/13., 153/13., 143/14., 115/16., 106/18., 121/19., 138/20., 39/22., 113/22., 33/23., 114/23., 35/24., 152/24., 52/25. i 151/25.), ministar financija donosi

PRAVILNIK

O IZMJENAMA I DOPUNAMA PRAVILNIKA O POREZU NA DODANU VRIJEDNOST

Članak 1.

U Pravilniku o porezu na dodanu vrijednost (»Narodne novine«, br. 79/13., 85/13., 160/13., 35/14., 157/14., 130/15., 1/17., 41/17., 128/17., 1/19., 1/20., 1/21., 73/21., 41/22., 133/22., 43/23., 1/24., 39/24., 16/25. i 68/25.), u članku 26. stavak 8. mijenja se i glasi:

»(8) Porezni obveznik koji obavlja isporuke hrane bez naknade (doniranje) iz stavaka 6. i 7. ovoga članka obvezan je po završetku razdoblja oporezivanja iz članka 84. stavaka 1. i 2. Zakona iskazati podatke o navedenim isporukama u prijavi PDV-a iz članka 85. stavka 1. Zakona.«.

Stavci 9. do 11. brišu se.

Dosadašnji stavak 12. postaje stavak 9.

Članak 2.

U članku 29. stavku 3. druga rečenica mijenja se i glasi: »Novo prijevozno sredstvo može se registrirati kod nadležnog tijela prema posebnim propisima samo uz dokaz o prijavljenom stjecanju odnosno plaćenom PDV-u Carinskoj upravi.«.

Članak 3.

U članku 110. stavak 4. mijenja se i glasi:

»(4) Na zahtjev kupca koji nema prebivalište ni uobičajeno boravište na području Europske unije, prodavatelj izdaje Obrazac PDV-P koji popunjava na papiru ili elektronički. Prodavatelj osigurava tri primjerka Obrasca PDV-P od kojih se jedan primjerak daje kupcu, jedan primjerak prodavatelj odlaže u svoju dokumentaciju, a jedan primjerak ostaje Carinskoj upravi.«.

Članak 4.

U članku 111. stavci 4. do 6. brišu se.

Članak 5.

U članku 112. stavku 1. riječi: »izvornik Obrasca PDV-P« zamjenjuje se riječima: »Obrazac PDV-P«.

U stavku 2. riječi: »izvornik Obrasca PDV-P« zamjenjuju se riječima: »Obrazac PDV-P«.

U stavku 3. riječ: »izvornika« briše se.

U stavku 6. riječi: »izvornik Obrasca PDV-P« zamjenjuju se riječima: »Obrazac PDV-P«.

U stavku 7. riječi: »izvornik Obrasca PDV-P« zamjenjuju se riječima: »Obrazac PDV-P«.

Članak 6.

U članku 114. stavku 2. riječi: »podataka iz Obrasca PDV-F i ovjerenog izvornika Obrasca PDV-P« zamjenjuju se riječima: »ovjerenog Obrasca PDV-P«.

Članak 7.

Članak 115. briše se.

Članak 8.

U članku 131. stavku 1. dodaje se druga rečenica: »Isporukama obavljenima u svrhu gospodarske djelatnosti smatraju se usluge smještaja i prijevoza radnika upućenih na rad na terenu ako su te usluge neophodne za obavljanje djelatnosti i u izravnoj su vezi s obavljanjem djelatnosti poreznog obveznika.«.

Članak 9.

U članku 159. stavak 2. mijenja se i glasi:

»(2) Pri isporuci dobra odnosno obavljanju usluge izdani račun za primljeni predujam se stornira, a za isporuku dobra, odnosno obavljenu uslugu izdaje se račun u kojem se zaračunava cjelokupna isporuka.«.

Članak 10.

U članku 161. stavku 1. dodaje se treća rečenica koja glasi: »Iznimno, suglasnost primatelja za prihvat računa u elektroničkom obliku nije potrebna u slučaju obveze izdavanja računa u elektroničkom obliku u smislu propisa o fiskalizaciji u dijelu izdavanja i fiskalizacije eRačuna u poslovanju poreznih obveznika.«.

Iza stavka 11. dodaje se stavak 12. koji glasi:

»(12) Na račune u elektroničkom obliku koji se izdaju prema propisu o fiskalizaciji u dijelu izdavanja i fiskalizacije eRačuna u poslovanju poreznih obveznika ne primjenjuju se odredbe stavaka 4. do 11. ovoga članka.«.

Članak 11.

U članku 162. stavku 3. riječi: »i knjige izdanih i primljenih računa« brišu se.

Članak 12.

U članku 163. stavak 3. briše se.

Dosadašnji stavci 4. i 5. postaju stavci 3. i 4.

Stavak 6. briše se.

Dosadašnji stavak 7. postaje stavak 5.

U dosadašnjem stavku 8. koji postaje stavak 6. riječi: »do 20. siječnja« zamjenjuju se riječima: »do kraja siječnja«.

U dosadašnjem stavku 9. koji postaje stavak 7. riječi: »iz stavka 7.« zamjenjuju se riječima: »iz stavka 5.«.

Članak 13.

Naslov iznad članka 164. i članak 164. brišu se.

Članak 14.

Naslov iznad članka 165. i članak 165. brišu se.

Članak 15.

Članak 166. briše se.

Članak 16.

U članku 167. riječi: »knjige i« brišu se.

Članak 17.

U članku 168. riječi: »i knjige« brišu se.

Članak 18.

U članku 173. u stavku 3. riječi: »do 20-og dana u mjesecu« zamjenjuju se riječima: »do zadnjega dana u tekućem mjesecu«.

Stavak 4. briše se.

Dosadašnji stavci 5., 6., 7. i 8. postaju stavci 4., 5., 6. i 7.

U dosadašnjem stavku 9. koji postaje stavak 8. riječi: »do 20-og dana u mjesecu« zamjenjuju se riječima: »do zadnjega dana u tekućem mjesecu«.

Dosadašnji stavci 10. i 11. postaju stavci 9. i 10.

Članak 19.

Članak 174. mijenja se i glasi:

»Pod točkom I. Obrasca PDV iskazuju se podaci o obavljenim transakcijama u razdoblju oporezivanja koje ne podliježu oporezivanju te transakcijama koje su oslobođene PDV-a kako slijedi:

1. pod točkom I.1. iskazuju se podaci o obavljenim isporukama dobara i usluga u tuzemstvu kod kojih dolazi do prijenosa porezne obveze na poreznog obveznika primatelja isporuke, odnosno za koje je porezni obveznik primatelj isporuke obvezan platiti PDV u skladu s člankom 75. stavkom 3. Zakona. Pod ovim rednim brojem upisuju se i podaci o primljenim predujmovima.

2. pod točkom I.2. iskazuju se podaci o obavljenim isporukama dobara iz članka 13. stavka 3. Zakona koja preveze ili otpremi porezni obveznik isporučitelj ili druga osoba za njegov račun iz Republike Hrvatske u drugu državu članicu u kojoj je nastala obveza za obračun PDV-a, ako isporučitelj ne primjenjuje posebni postupak iz članka 125.a Zakona.

3. pod točkom I.3. iskazuju se podaci obavljenim o isporukama dobara unutar Europske unije iz članka 41. stavka 1. Zakona, odnosno podaci o oslobođenim isporukama dobara poreznim obveznicima registriranima za potrebe PDV-a u drugim državama članicama. Nadalje upisuju se podaci o isporukama u okviru trostranog posla iz članka 10. Zakona koje obavi prvi isporučitelj, zatim isporuke iz članka 7. stavka 5. Zakona, odnosno premještanje dobara koja su dio poslovne imovine poreznog obveznika koje obavi porezni obveznik, a što se smatra isporukom dobara u druge države članice Europske unije. Također na ovom rednom broju upisuju se i vrijednosti isporuke dobara u druge države članice Europske unije na koja su se primjenjivali carinski postupci 42 i 63, odnosno upisuje se vrijednost oslobođene isporuke dobara u druge države članice, koja su iz trećeg područja ili treće zemlje uvezena u Europsku uniju na područje Republike Hrvatske uz primjenu oslobođenja od plaćanja PDV-a.

4. pod točkom I.4. iskazuju se podaci o obavljenim uslugama iz članka 17. stavka 1. Zakona za koje je primatelj iz druge države članice Europske unije obvezan obračunati i platiti PDV u svojoj državi članici u skladu s člankom 196. Direktive Vijeća 2006/112/EZ. Podaci iskazani pod ovom točkom iskazuju se i u Zbirnoj prijavi.

5. pod točkom I.5. iskazuju se podaci o obavljenim isporukama dobara i usluga za koje je primatelj iz druge države članice obvezan obračunati i platiti PDV u skladu s člankom 194. Direktive Vijeća 2006/112/EZ. Ovdje se upisuju i podaci o obavljenim uslugama poreznim obveznicima iz treće zemlje za koje se mjesto obavljanja utvrđuje sukladno odredbama članka 17. stavka 1. Zakona, te podaci o obavljenim isporukama dobara i usluga za koje je primatelj iz treće zemlje obvezan obračunati i platiti PDV. Također, ovdje se upisuju podaci o obavljenim isporukama dobara putem sustava za prirodni plin, električnu energiju, grijanje ili hlađenje za koje primatelj plaća PDV u skladu s člankom 195. Direktive Vijeća 2006/112/EZ.

6. pod točkom I.6. iskazuju se podaci o obavljenim isporukama dobara iz članka 13. stavka 4. Zakona koja se sastavljaju ili postavljaju u drugoj državi članici u kojoj nastaje obveza za obračun PDV-a.

7. pod točkom I.7. iskazuju se podaci o obavljenim isporukama novih prijevoznih sredstava u druge države članice Europske unije u smislu članka 41. stavka 1. točke b) Zakona.

8. pod točkom I.8. iskazuju se podaci o obavljenim isporukama u tuzemstvu koje su oslobođene PDV-a bez prava na odbitak pretporeza prema člancima 39., 40. i 114. Zakona.

9. pod točkom I.9. iskazuju se podaci o obavljenom izvozu dobara u treće zemlje, te obavljene usluge prijevoza i sve druge otpremne usluge u vezi s izvozom dobara, koje su prema odredbama članka 45. stavka 1. Zakona oslobođene PDV-a s pravom na odbitak pretporeza.

10. pod točkom I.10. iskazuju se podaci o obavljenim o isporukama iz članka 40. stavka 8. Zakona, članaka 43. i 44. stavka 1. točaka 35., 37. i 38. i članaka 46., 47., 48., 49., 51., 52., 53. i 56. Zakona i članka 198. ovoga Pravilnika koje su oslobođene PDV-a s pravom na odbitak pretporeza.

11. pod točkom I.11. iskazuju se podaci o obavljenim isporukama iz članka 38. stavka 6. Zakona koje su oporezive PDV-om po stopi od 0 %.«.

Članak 20.

U članku 175. točka 1. mijenja se i glasi:

»1. pod točkom II.1. upisuju se podaci o svim obavljenim isporukama, uključujući i isporuke dobara i usluga obavljene u neposlovne svrhe (izuzimanje dobara i usluga) iz članka 7. stavka 3. i članka 8. stavka 3. Zakona te nezaračunanim isporukama, oporezivim po stopi 5 %. Pod ovom točkom iskazuju se podaci po svim izdanim računima bez obzira jesu li isporuke obavljene ili nisu. Ovdje se upisuju i podaci o nezaračunanim isporukama za koje porezni obveznik podatke osigurava na temelju urednih i vjerodostojnih knjigovodstvenih isprava u svome knjigovodstvu ili izvanknjigovodstvenoj evidenciji. Pod ovim rednim brojem upisuju se i podaci o primljenim predujmovima. Na ovom rednom broju upisuju se i podaci o isporukama dobara na brodovima, u zrakoplovima i vlakovima iz članka 14. Zakona, koje su oporezive po stopi 5 %, kada je mjesto početka prijevoza putnika u Republici Hrvatskoj.«.

Točka 2. mijenja se i glasi:

»2. pod točkom II.2. upisuju se podaci o svim obavljenim isporukama, uključujući i isporuke dobara i usluga obavljene u neposlovne svrhe (izuzimanje dobara i usluga) iz članka 7. stavka 3. i članka 8. stavka 3. Zakona te nezaračunanim isporukama, oporezivim po stopi 13 %. Pod ovom točkom iskazuju se podaci po svim izdanim računima bez obzira jesu li isporuke obavljene ili nisu. Ovdje se upisuju i podaci o nezaračunanim isporukama za koje porezni obveznik podatke osigurava na temelju urednih i vjerodostojnih knjigovodstvenih isprava u svome knjigovodstvu ili izvanknjigovodstvenoj evidenciji. Pod ovim rednim brojem upisuju se i podaci o primljenim predujmovima. Na ovom rednom broju upisuju se i podaci o isporukama dobara na brodovima, u zrakoplovima i vlakovima iz članka 14. Zakona, koje su oporezive po stopi 13 %, kada je mjesto početka prijevoza putnika u Republici Hrvatskoj. Ovdje se upisuju i podaci o ranije obavljenim isporukama koje su bile oporezive po stopi 10 %.«.

Točka 3. mijenja se i glasi:

»3. pod točkom II.3. upisuju se podaci o svim obavljenim isporukama, uključujući i isporuke dobara i usluga obavljene u neposlovne svrhe (izuzimanje dobara i usluga) iz članka 7. stavka 3. i članka 8. stavka 3. Zakona te nezaračunanim isporukama, oporezivim po stopi 25 %. Pod ovom točkom iskazuju se podaci po svim izdanim računima bez obzira jesu li isporuke obavljene ili nisu. Ovdje se upisuju i podaci o isporukama koje podliježu posebnom postupku oporezivanja marže, zatim podaci o posebnom postupku oporezivanja putničkih agencija, podaci o posebnom postupku za prodaju putem javne dražbe, te podaci o posebnom postupku oporezivanja investicijskog zlata ako je porezni obveznik primijenio redovni postupak oporezivanja. U posebnim postupcima kao porezna osnovica upisuje se samo ostvarena razlika u cijeni. Podaci koji se ovdje upisuju predstavljaju za to razdoblje zbroj iznosa iz stupaca 10 odnosno 11 iz Evidencije o prodanim dobrima na koja se primjenjuje posebni postupak oporezivanja marže (Obrazac PDV-MI), kao i podaci o nezaračunanim isporukama za koje porezni obveznik podatke osigurava na temelju urednih i vjerodostojnih knjigovodstvenih isprava u svome knjigovodstvu ili izvanknjigovodstvenoj evidenciji. Pod ovim rednim brojem upisuju se i podaci o primljenim predujmovima. Ovdje se upisuju i podaci o ranije obavljenim isporukama koje su bile oporezive po stopi 22 % i 23 %. Na ovom rednom broju upisuju se i podaci o isporukama dobara na brodovima, u zrakoplovima i vlakovima iz članka 14. Zakona, koje su oporezive po stopi 25 %, kada je mjesto početka prijevoza putnika u Republici Hrvatskoj.

U točki 14. druga rečenica briše se.

Članak 21.

U članku 176. točka 1. mijenja se i glasi:

»1. pod točkom III.1. upisuju se podaci o pretporezu po stopi 5 % sadržanom u primljenim računima od drugih poreznih obveznika za koje su izdani računi prema člancima 79. i 80. Zakona, po kojima se može odbiti pretporez, odnosno upisuju se podaci iz članka 58. stavka 1. Zakona. U slučaju kad porezni obveznik dijeli ulazni pretporez na dio koji može odbiti i dio koji ne može odbiti, tada u Obrascu PDV iskazuje pripadajući dio porezne osnovice.«.

Točka 2. mijenja se i glasi:

»2. pod točkom III.2. upisuju se podaci o pretporezu po stopi 13 % sadržanom u primljenim računima od drugih poreznih obveznika za koje su izdani računi prema člancima 79. i 80. Zakona, po kojima se može odbiti pretporez, odnosno upisuju se podaci iz članka 58. stavka 1. Zakona. U slučaju kad porezni obveznik dijeli ulazni pretporez na dio koji može odbiti i dio koji ne može odbiti, tada u Obrascu PDV iskazuje pripadajući dio porezne osnovice. Ovdje se upisuju podaci o naknadnim ispravcima pretporeza koji se odnose na razdoblje u kojem se primjenjivala stopa PDV-a 10 %.«.

Točka 3. mijenja se i glasi:

»3. pod točkom III.3. upisuju se podaci o pretporezu po stopi 25 % sadržanom u primljenim računima od drugih poreznih obveznika za koje su izdani računi prema člancima 79. i 80. Zakona, po kojima se može odbiti pretporez, odnosno upisuju se podaci iz članka 58. stavka 1. Zakona. U slučaju kad porezni obveznik dijeli ulazni pretporez na dio koji može odbiti i dio koji ne može odbiti, tada u Obrascu PDV iskazuje pripadajući dio porezne osnovice. Ovdje se upisuju podaci o naknadnim ispravcima pretporeza koji se odnose na razdoblje u kojem se primjenjivala stopa PDV-a 22 % ili 23 %.«.

Članak 22.

U članku 178. iza stavka 1. dodaje se stavak 2. koji glasi:

»(2) U Obrascu PDV pod točkom VII. upisuju se podaci o donacijama hrane iz članka 26. stavka 8. ovoga Pravilnika. Ovdje se upisuju podaci kako slijedi:

1. pod točkom VII.1. iskazuje se podatak o nabavnoj vrijednosti bez PDV-a donirane hrane koja se oporezuje po stopi PDV-a 5 % te vrijednosti bez PDV-a koja bi bila obračunana pri prodaji donirane hrane.

2. pod točkom VII.2. iskazuje se podatak o nabavnoj vrijednosti bez PDV-a donirane hrane koja se oporezuje po stopi PDV-a 13 % te vrijednosti bez PDV-a koja bi bila obračunana pri prodaji donirane hrane.

3. pod točkom VII.3. iskazuje se podatak o nabavnoj vrijednosti bez PDV-a donirane hrane koja se oporezuje po stopi PDV-a 25 % te vrijednosti bez PDV-a koja bi bila obračunana pri prodaji donirane hrane.

4. pod točkom VII.4. iskazuje se ukupan zbroj nabavne vrijednosti bez PDV-a te vrijednosti bez PDV-a koja bi bila obračunana pri prodaji donirane hrane iz točaka VII.1. do VII.3.«.

Dosadašnji stavak 2. postaje stavak 3., a riječi: »Obrazaca I-RA i U-RA,« brišu se.

Članak 23.

Naslov iznad članka 179. i članak 179. brišu se.

Članak 24.

U članku 182. stavku 4. riječi: »do 20. dana u mjesecu« zamjenjuju se riječima: »do zadnjega dana u tekućem mjesecu«.

Članak 25.

U članku 183. stavku 5. riječi: »podnosi se u tri primjerka i«, brišu se.

Članak 26.

U članku 184. stavku 5. riječi: »podnosi se u tri primjerka i«, brišu se.

Članak 27.

U članku 185. stavku 7. riječi: »do 20. dana u mjesecu« zamjenjuju se riječima: »do zadnjega dana u tekućem mjesecu«.

Članak 28.

U članku 189. stavak 2. briše se.

Dosadašnji stavci 3. i 4. postaju stavci 2. i 3.

Iza dosadašnjeg stavka 4. koji postaje stavak 3. dodaju se stavci 4. i 5. koji glase:

»(4) Evidencije iz stavka 3. ovoga članka zaključuju se za svaku kalendarsku godinu odnosno pri prestanku poslovanja.

(5) Tijekom godine, za svako razdoblje oporezivanja, iznosi upisani u evidencije iz stavka 3. ovoga članka se zbrajaju i koriste za popunjavanje prijave PDV-a.«.

Članak 29.

U članku 193.a stavku 2. riječi: »do 125.h« zamjenjuju se riječima: »do 125.ho«.

PRIJELAZNE I ZAVRŠNE ODREDBE

Članak 30.

Obrazac PDV i Obrazac PDV-P mijenjaju se i sastavni su dio ovoga Pravilnika.

Članak 31.

Ovaj Pravilnik objavljuje se u »Narodnim novinama« i stupa na snagu prvoga dana od dana objave u »Narodnim novinama«.

Klasa: 011-01/25-02/26
 Urbroj: 513-07-21-01-26-1
 Zagreb, 30. siječnja 2026.

Potpredsjednik
 Vlade Republike Hrvatske
 i ministar financija
 dr. sc. Tomislav Ćorić, v. r.

Obrazac PDV

![](/files/_web/sluzbeni-dio/2026/134499/images/6259.jpg)

![](/files/_web/sluzbeni-dio/2026/134499/images/6251.jpg)

![](/files/_web/sluzbeni-dio/2026/134499/images/6245.jpg)

![](/files/_web/sluzbeni-dio/2026/134499/images/6237.jpg)

![](/files/_web/sluzbeni-dio/2026/134499/images/6229.jpg)